ועדת הכספים, כנסת 25, פרוטוקול מספר 158, 2023-06-05 00:00

משה גפני: אנחנו עוסקים בהארכת מועדים לפי חוק מימון מפלגות

משה גפני:  יש בקשה לדיון מחדש

משה גפני:  אני מבקש להצביע על הבקשה לדיון מחדש

משה גפני:  מי בעד אישור הבקשה לדיון מחדש, מי נגד, מי נמנע?         

משה גפני: אושר

משה גפני: אנחנו מחדשים את הדיון

משה גפני:  יש בקשה של סיעות חד"ש, תע"ל, רע"מ ובל"ד להארכת המועדים להגשת דוחות כספיים למבקר המדינה

משה גפני:  נציג מבקר המדינה, בקשה

יואל הדר: מבקר המדינה הוציא לאדוני מכתב ב-1 ביוני בו הוא הביע את הסכמתו לדחיית המועדים עד ה-30 ביוני

יואל הדר:  הנימוקים לזה היו בין היתר בשל סמיכות תקופת הביקורת על חשבונותיהן לחודש הרמדאן וחג עיד אל פיטר ובשל המורכבות הנובעת מאורך התקופה השוטפת

יואל הדר:  המבקר חשב שחודש זה בהחלט זמן סביר, לכן הוא נענה לבקשה במקרה הנדון

משה גפני: זה לא משנה בדוחות שהוא מגיש, זה משנה רק לגבי המפלגות האלו שביקשו את הדחייה, נכון?      

יואל הדר: כן

משה גפני: והמבקר מאשר את זה?     

יואל הדר: כן

תמר בנתורה: מי כבר הגיש דוחות?     

יואל הדר: מסרו לי שרע"מ הגישו את הדוחות למרות שהם ביקשו את זה

ינון אזולאי: נעם גם הגישו

יואל הדר: נכון, גם נעם הגישו

יואל הדר:  השאר טרם הגישו

יואל הדר:  אני מקווה מאוד שהם יגישו בזמן כפי שהם ביקשו

ינון אזולאי: חסר לי בדיון את התנועה לאיכות השלטון

תמר בנתורה: החלטה בדבר הארכת מועדים לפי מימון מפלגות התשל"ג-1973

תמר בנתורה:  בהתאם לסעיף 10(ו) לחוק מימון מפלגות התשל"ג-1973, ובהסכמת מבקר המדינה, מחליטה ועדת הכספים של הכנסת כמפורט להלן: 1

תמר בנתורה:  להאריך עד יום י"א בסיון התשפ"ג (31 במאי 2023) את מועד מסירת החשבונות לתקופת הבחירות לכנסת ה-25 ואת מועד מסירת החשבונות השוטפים לתקופה המתחילה ביום י"ט בניסן התשפ"א (1 באפריל 2021) והמסתיימת ביום ו' בכסלו התשפ"ג (30 בנובמבר 2022) של מפלגת לזוז נעם בראשות אבי מעוז

תמר בנתורה:  2

תמר בנתורה:  להאריך עד י"א בתמוז התשפ"ג (30 ביוני 2023) את מועד מסירת החשבונות לתקופת הבחירות לכנסת ה-25 ואת מועד מסירת החשבונות השוטפים לתקופה המתחילה ביום י"ט בניסן התשפ"א (1 באפריל 2021) והמסתיימת ביום ו' בכסלו התשפ"ג (30 בנובמבר 2022) של מפלגת אלג'מוע אלווטני אלדימוקרטי –בל"ד, מפלגת התנועה הערבית להתחדשות והמפלגה הקומוניסטית הישראלית –חד"ש-תע"ל ומפלגת רשימת האיחוד הערבי – רע"מ

משה גפני: מי בעד אישור הבקשה, מי נגד, מי נמנע?     

משה גפני: אושר

משה גפני: הבקשה אושרה

משה גפני:  אני מודה למבקר המדינה ומודה לכם, תודה רבה